MILL จ่อฮุบ BTC ขึ้นแท่นผู้ถือหุ้นใหญ่ รวบธุรกิจโลจิสติกส์ครบวงจร
MILL จ่อฮุบ BTC ควักเงิน 180 ลบ. ซื้อเพิ่มทุน PP 200 ล้านหุ้น ที่ราคา 0.90 บ./หุ้น ซึ่งต่ำกว่าราคาตลาด โดยภายหลังเข้าซื้อหุ้นจะมีสัดส่วนถือหุ้นเป็น 17.84% ขึ้นแท่นผู้ถือหุ้นใหญ่ หวังขยายธุรกิจโลจิสติกส์ครบวงจร
8 ธ.ค. 2560

บริษัทมิลล์คอน สตีล จำกัด (มหาชน) หรือ MILL ระบุว่า ที่ประชุมคณะกรรมการบริษัท เมื่อวันที่ 7 ธ.ค.60 ได้มีมติอนุมัติการลงทุนในหุ้นสามัญของบริษัท บางปะกง เทอร์มินอล จำกัด (มหาชน) หรือ BTC จำนวน 200,000,000 หุ้น มูลค่าที่ตราไว้หุ้นละ 0.68 บาท ที่ราคาหุ้นละ 0.90 บาท รวมเป็นเงิน 180,000,000 บาท โดยคาดว่าจะเข้าทำรายการแล้วเสร็จภายในเดือนมี.ค.61
ทั้งนี้เพื่อเป็นการขยายธุรกิจบริการด้าน Logistic แบบครบวงจร บริษัทจึงสนใจที่จะเข้าลงทุนในหุ้นสามัญตามจำนวนดังกล่าว เนื่องจากในการดำเนินธุรกิจของกลุ่มบริษัทต้องใช้การขนส่งในการจัดหาวัตถุดิบ และการส่งมอบสินค้าให้กับลูกค้าอยู่แล้ว
สำหรับเงื่อนไขของการทำรายการ คือ การซื้อหุ้น PP ของ BTC จะต้องได้รับมติอนุมัติจากที่ประชุมผู้ถือหุ้นของ BTC ก่อน ขณะที่ MILL ห้ามขายหุ้นสามัญเพิ่มทุน (Silent Period) เป็นระยะเวลา 18 เดือน นับตั้งแต่วันที่หุ้นเริ่มซื้อขายในตลาดหลักทรัพย์ และจะส่งบุคคลเข้าดำรงตำแหน่งกรรมการใน BTC 2 ตำแหน่ง
โดย BTC ระบุว่า ที่ประชุมคณะกรรมการของบริษัท เมื่อวันที่ 7 ธ.ค.60 ได้มีมติอนุมัติให้เสนอต่อที่ประชุมวิสามัญผู้ถือหุ้นในวันที่ 8 ก.พ.61 พิจารณาอนุมัติการเพิ่มทุนจดทะเบียนของบริษัทจาก 592,371,171.68 บาท เป็น 957,033,230.80 บาท โดยการออกหุ้นสามัญเพิ่มทุนจำนวน 536,267,734 หุ้น มูลค่าที่ ตราไว้หุ้นละ 0.68 บาท คิดเป็นมูลค่าโดยการออกหุ้นสามัญเพิ่มทุนจำนวน 364,662,059.12 บาท
ทั้งนี้บริษัทจะจัดสรรหุ้นสามัญเพิ่มทุนจำนวนไม่เกิน 292,326,871 หุ้น ให้กับผู้ถือหุ้นเดิมของบริษัทตามสัดส่วนการถือหุ้น (Right Offering) ในอัตรา 2 หุ้นสามัญเดิม ต่อ 1 หุ้นสามัญใหม่ ในราคาเสนอขายหุ้นละ 0.90 บาท คิดเป็นมูลค่ารวมไม่เกิน 263,094,184 บาท
โดยจะกำหนดรายชื่อผู้ถือหุ้นที่มีสิทธิจองซื้อหุ้นสามัญเพิ่มทุนตามสัดส่วนการถือหุ้น (Record Date) ในวันที่ 21 ธันวาคม 2560 กำหนดวันจองซื้อหุ้นสามัญของบริษัทและชำระเงินค่าหุ้นระหว่างวันที่ 19-23 กุมภาพันธ์ 2561
พร้อมทั้งจะจัดสรรหุ้นเพิ่มทุนจำนวนไม่เกิน 200,000,000 หุ้นให้กับผู้ลงทุนในวงจำกัด (Private Placement) ให้กับ MILL ในราคาเสนอขายหุ้นละ 0.90 บาท คิดเป็นมูลค่ารวมไม่เกิน 180,000,000 บาท โดยราคาเสนอขายดังกล่าวเป็นราคาที่ต่ำกว่าร้อยละ 90 ของราคาตลาด
รวมทั้งจะจัดสรรจำนวนไม่เกิน 43,940,863 หุ้น มูลค่าที่ตราไว้หุ้นละ 0.68 บาท เพื่อรองรับการปรับสิทธิของใบสำคัญแสดงสิทธิ BTC-W3
ทั้งนี้ หากพิจารณาสัดส่วนการถือครองหุ้นภายหลังจากการได้รับการจัดสรรหุ้นสามัญเพิ่มทุนให้แก่ PP ทั้งสองกรณี ได้แก่ กรณีที่ 1 ในกรณีที่บุคคลในวงจำกัด (PP) จองซื้อหุ้นสามัญเพิ่มทุนครบทั้งจำนวน และผู้ถือหุ้นเดิมใช้สิทธิ์จองซื้อหุ้นเพิ่มทุนตามสัดส่วนการถือหุ้นครบทั้งจำนวนจะทำให้ MILL ได้รับหุ้นสามัญเพิ่มทุนจำนวนไม่เกิน 200,000,000 บาท ส่งผลให้มีสิทธิออกเสียงของ MILL ในกิจการ คิดเป็นประมาณ 17.84% ของสิทธิออกเสียงทั้งหมดของกิจการภายหลังจากการเพิ่มทุนครั้งนี้
ส่วนกรณีที่ 2 ในกรณีที่บุคคลในวงจำกัด (PP) จองซื้อหุ้นสามัญเพิ่มทุนครบทั้งจำนวน และ ไม่มีผู้ถือหุ้นใช้สิทธิจองซื้อหุ้นเพิ่มทุนตามสัดส่วนการถือหุ้นจะทำให้ MILL ได้รับหุ้นสามัญเพิ่มทุนจำนวนไม่เกิน 492,326,871 บาท ส่งผลให้มีสิทธิออกเสียงของ MILL ในกิจการไม่เกิน 492,326,871 เสียง คิดเป็นประมาณ 43.92% ของสิทธิออกเสียงทั้งหมดของกิจการภายหลังจากการเพิ่มทุนครั้งนี้
โดยในอนาคตตามแผนการที่บริษัทจะขยายการบริการขนส่งทางบก และ การบริการพิธีศุลกากรและบริการรับจัดการขนส่งสินค้าระหว่างประเทศประเภทที่ไม่มีเรือของตนเอง (C/Clearance &amp; NVOCC) โดยให้บริการดังกล่าวแก่ MILL ทำให้ MILL เป็นบุคคลที่เกี่ยวโยงกันของบริษัท
โครงสร้างผู้ถือหุ้นใหญ่ 1-5 อันดับของ BTC ดังนี้